Bjarte Myrhol

Bjarte Håkon Myrhol (født 29. mai 1982 i Oslo) er en norsk tidligere håndballspiller fra Vestli i bydel Stovner i Oslo. Han spilte sist for den danske klubben Skjern Håndbold. I perioden 2002–2021 spilte han 263 kamper på Norges herrelandslag og scoret 803 landslagsmål. Han spilte på Norges lag som tok sølv i VM 2017 og i VM 2019. Begge ganger kom han på «all star team» som beste strekspiller.

 Karriere 
 Klubb 
Tidligere har han spilt for Vestli og , den ungarske klubben MKB Veszprem KC og den tyske klubben HSG Nordhorn frem til februar 2009. Etter økonomiske problemer i klubben skiftet Myrhol klubb til Rhein-Neckar Löwen.tv2sporten.no: Myrhol kan få treneren med seg 25. februar 2009

 Landslag 
Fra 2002 til 2021 spilte Myrhol 263 kamper og scoret 803 mål for Norges herrelandslag. Myrhol ble tatt ut på «all star»-teamet under VM 2017 der Norge tok sølv etter Frankrike. Kvartfinalen mot Danmark i OL 2020 i Tokyo ble Myrhols siste landskamp. Myrhol ble da den med flest landskamper på Norges herrelandslag i håndball, én mer enn Steinar Ege.

I 2023 ble han innlemmet i European Handball Federations «Hall of Fame» som en av de 30 første spillerne.

 Personlig 
Fra 1998 til 2001 studerte han idrettsfag ved Bjerke videregående skole.

I august 2011 fikk han påvist testikkelkreft, som ble operert samme måned.Aftenposten.no – Myrhol rammet av kreft, besøkt 22. oktober 2011. Etter cellegiftkuren spilte han sin første håndballkamp 22. oktober 2011.Dagbladet.no – Myrhol hyllet med trampeklapp i comebacket, besøkt 22. oktober 2011.

 Se også 

 Liste over kjente elever ved Bjerke videregående skole

 Referanser 

 Eksterne lenker 


 Landslagsprofil hos Norges Håndballforbund



Kategori:Norske håndballspillere
Kategori:Spillere i Håndball-EM 2008 for menn
Kategori:Spillere i Håndball-VM 2009 for menn
Kategori:Spillere i Håndball-EM 2010 for menn
Kategori:Spillere i Håndball-VM 2011 for menn
Kategori:Spillere i Håndball-EM 2012 for menn
Kategori:Spillere i Håndball-EM 2014 for menn
Kategori:Spillere i Håndball-EM 2016 for menn
Kategori:Spillere i Håndball-VM 2017 for menn
Kategori:Spillere i Håndball-EM 2018 for menn
Kategori:Spillere i Håndball-VM 2019 for menn
Kategori:Personer fra Oslo
Kategori:Fødsler i 1982
Kategori:Deltakere for Norge under Sommer-OL 2020
Kategori:Håndballspillere under Sommer-OL 2020
Kategori:Alumni fra Bjerke videregående skole